ফাইল ফটো আজাৰাঃ গুৱাহাটী মহানগৰীৰ সমীপৰ ৰাণীত এটি এমহীয়া হাতী পোৱালি উদ্ধাৰ হয়৷ ৰাণীৰ সমীপৰ পাটগাঁৱত একাংশ লোকে কণমানি হাতী পোৱালিটো ৰাণী-একোলেণ্ড পথত অনাই-বনাই ঘুৰি ফুৰা প্ৰত্যক্ষ কৰে৷ নিশা এটি হাতীৰ জাক পাটগাঁৱত প্ৰবেশ কৰিছিল৷ উক্ত হাতীৰ জাকটোৰ পৰা ফালৰি কাটি হাতী পোৱালিটো ৰৈ যোৱাৰ সন্দেহ কৰে বন বিভাগে৷ বন বিভাগে ইতিমধ্যে পোৱালীটোক ৰাজ্যিক চিৰিয়াখানালৈ লৈ অনাৰ ব্যৱস্থা কৰে৷ চিৰিয়াখানাত হাতী পোৱালীটোৰ চিকিৎসা কৰি কাজিৰঙা ৰাষ্ট্ৰীয় উদ্যানলৈ নিয়া হ'ব বুলি বন বিভাগে জানিবলৈ দিয়ে৷ প্ৰায় এমহীয়া হাতী পোৱালিটোক লৈ বন বিভাগ একপ্ৰকাৰ বিপাঙতো পৰে।
মহানগৰীৰ সমীপৰ ৰাণীৰ পাটগাঁৱত এমহীয়া হাতী পোৱালি উদ্ধাৰ